Ego Odo, Hugonis ducis Burgundię filius; notum et ratum haberi volo quod laudavi et confirmavi fratribus Longivadi elemosinam quam pater meus eis fecit, scilicet omnes pasturas quę ejus et de casamento sunt ultra Ulsam a parte Longivadi, et pasturas de Loysme, sicut in carta ipsorum sigillo patris mei signata plenius continetur. Et ut hoc ratum et firmum permaneat, sigilli mei munimine roboravi. Actum anno ab incarnatione Domini M°C° nonagesimo.